יחסי גואטמלה–ישראל

יחסי גואטמלה–ישראל הם היחסים הדיפלומטיים הרשמיים שמתקיימים בין רפובליקת גואטמלה לבין מדינת ישראל. לגואטמלה יש שגרירות בירושלים, ולישראל יש שגרירות בעיר גואטמלה סיטי, האמונה גם על הונדורס. שגרירות גואטמלה שכנה רוב השנים בהרצליה, אך בעקבות הכרזת נשיא ארצות הברית דונלד טראמפ על העברת שגרירות ארצות הברית לירושלים, הועברה גם שגרירות גואטמלה ב-1 במאי 2018. שגרירת גואטמלה בישראל מנובמבר 2020 היא אולגה הוליסה אנזוטו אגיולר. ב-16 ביוני 1947 הגיעו לארץ ישראל אחד-עשר נציגי ועדת אונסקו"פ, שנתמנתה על ידי האו"ם כוועדת חקירה. מטרת הוועדה הייתה להציע פתרונות אפשריים לנוכח המצב הפוליטי באזור. אחד מנציגי הוועדה היה מדינאי מגואטמלה בשם חורחה גרסיה גרנדוס, ששימש גם כשגריר גואטמלה באו"ם. על בסיס דעתם של רוב חברי הוועדה הנ"ל (7 מתוך 11), שבהם נמנה גם נציג גואטמלה, גובשה תוכנית החלוקה לפתרון המצב בארץ ישראל. ב-29 בנובמבר 1947, במהלך ההצבעה בנושא תוכנית זו בעצרת הכללית, גואטמלה הייתה בין 33 המדינות שהצביעו בעדה. כמו כן נטען, שלצורך ההצבעה גרנדוס ארגן את מדינות אמריקה הלטינית באמצעות שגריריהן באו"ם כגוש משמעותי של קולות בעד התוכנית. על סמך חוויותיו מהביקור, כתב גרנדוס ספר בשם: "כך נולדה מדינת ישראל", ועל שמו נקראים רחובות בירושלים, ברמת גן ובנתניה. בשנת 1954 עלתה לשלטון בגואטמלה ממשלה חדשה בעלת השקפה פרו-ישראלית מובהקת שהחלה לעבוד בשיתוף פעולה הדוק עם ישראל. שגרירות גואטמלה בישראל החלה לפעול בירושלים החל משנת 1955 ועד לשנת 1980. בכך, גואטמלה הייתה המדינה הראשונה שפתחה את השגרירות שלה שהוסמכה לישראל בעיר. במשך השנים, עקב לחץ בינלאומי אשר כלל את העברת החלטה 478 של מועצת הביטחון של האו"ם, הועברה השגרירות לתל אביב. בשנת 1958 הוחלט לקרוא רחוב מסוים בשכונת קריית היובל בירושלים על שם גואטמלה, ובגואטמלה סיטי ישנה כיכר הקרויה על שם מדינת ישראל. בשנת 1956 הפך חורחה גרסיה גרנדוס לשגרירה הראשון של גואטמלה בישראל. ב-1970 חטפו לוחמי גרילה את נכדו בגואטמלה, ובעקבות כך פנה לעזרתה של ישראל. קצין המודיעין ליאו גלסר ביצע בהצלחה את פעולת החילוץ. בשנת 1967 נוסד בגואטמלה המכון האוונגליזטי "Instituto Guatemalteco-Israeli" (המכון הגואטמלי-ישראלי). על רקע מבצע עופרת יצוקה במהלך ינואר 2009, נערכו בגואטמלה סיטי מפגני תמיכה בישראל, וזאת ב-"כיכר החוקה" (ספ') ומול שגרירות ישראל בעיר. במהלך טקס, שנערך בקונגרס של גואטמלה באפריל 2009, הוענק לישראל אות הוקרה בדרגה הגבוהה ביותר, הניתן על ידי גואטמלה. הוקרה זו זכתה לתמיכתם של רוב חברי הקונגרס בשיעור של שני שלישים, ונועדה להביע תודה עבור תמיכתה של ישראל בגואטמלה בתחומים שונים, כגון: חקלאות, חינוך, רפואה וביטחון. בדצמבר 2012 ביקר לראשונה נשיא גואטמלה בישראל. במפגש בין ראשי המדינות, צוין לחיוב הקשר בין ישראל לבין גואטמלה. שנתיים לאחר מכן, ערך הנשיא החדש, אוטו פרס מולינה, ביקור בישראל גם כן. בנובמבר 2016 הגיע הנשיא ג'ימי מוראלס לביקור ממלכתי בישראל. במהלכו הצהיר כי היחסים בין גואטמלה לישראל הם "בני 60 שנים" ונותרו "מצוינים". במהלך הביקור הודה יו"ר הכנסת יולי אדלשטיין לאזרחי גואטמלה על תמיכתם בסיוע לחינוך ותמיכה בעצמאות מדינת ישראל. בפגישת מוראלס עם ראש הממשלה בנימין נתניהו, נחתמו שורה שורה של הסכמים דו-צדדיים על שיתוף פעולה בחקלאות, מדע, טכנולוגיה וביטחון בין שתי המדינות. מוראלס נפגש גם עם עמיתו הישראלי, ראובן ריבלין, שהודה למנהיג גואטמלה על תמיכת ארצו במדינת ישראל לאורך השנים. בדצמבר 2017 בעקבות נאום ירושלים של נשיא ארצות הברית דונלד טראמפ, אמרה שרת החוץ של גואטמלה, סנדרה חוב, כי גואטמלה תומכת בהצהרת טראמפ בכך שירושלים היא בירת ישראל. לאחר מכן עשרה מחברי הקונגרס הגואטמלי חתמו על מכתב הקורא לנשיא המדינה להעביר את שגרירות גואטמלה בישראל חזרה לירושלים. בהצבעה באו"ם נגד הכרת ארצות הברית בירושלים כבירת ישראל שנערכה לאחר מכן, גואטמלה נכללה בין 9 המדינות שהתנגדו להצעה. ב-24 בדצמבר הודיע הנשיא מוראלס ששוחח עם ראש הממשלה בנימין נתניהו כי בכוונתו להעביר חזרה את שגרירות ארצו לירושלים, ולשם כך נתן הנחיות לשגריר בישראל. ב-16 במאי נחנכה באופן רשמי באזור קרוב לשגרירות ארצות הברית במעמד נשיא גואטמלה מוראלס ורעייתו, ראש הממשלה בנימין נתניהו, ראש משרד החוץ של גואטמלה וכן שרי ממשלת ישראל. גואטמלה היא המדינה הראשונה שהעבירה את שגרירותה בישראל לעיר בעקבות ארצות הברית מאז 2017. בחודש יוני 2018, בעקבות ההתפרצות הקטלנית של הר הגעש פואגו, משרד החוץ הישראלי וצוות זק"א העניקו לניצולי ההתפרצות סיוע בשווי 10,000 דולר שכלל בין היתר שמיכות, תרופות, ציוד עזרה ראשונה וטבליות טיהור מים. בנימין נתניהו שוחח עם נשיא גואטמלה והביע תנחומים בשם אזרחי ישראל. נכון לדצמבר 2019, הסיוע שהובטח לגואטמלה בהקמת שכונת מגורים חדשה עוכב לפי טענת משרד החוץ, בשל עיכוב בהליכים מצד ממשלת גואטמלה. בפברואר 2021 אישר ראש הממשלה נתניהו כי ישראל העבירה חיסונים נגד קורונה מהמלאי שברשותה לגואטמלה בתמורה לתמיכה בישראל במוסדות הבין לאומיים, יחד עם הונדורס והרשות הפלסטינית מספר החיסונים הגיע ל-15 אלף חיסונים. בהמשך הודיע ראש המל"ל מאיר בן שבת כי החליט להקפיא את ההנחיה להעברת חיסונים למדינות זרות עד שהנושא ייבחן משפטית, וביקש את חוות דעת היועץ המשפטי לממשלה בנושא. בשנת 2004 גדל היצוא מישראל לגואטמלה ב-88%. הייצוא כלל, בין היתר, ציוד תקשורת, מכונות וכימיקלים. נכון ל-2005, פעלו בגואטמלה 134 חברות ישראליות בתחומים שונים, כגון: כבישים, תחנות כוח, תשומות לחקלאות מתקדמת ועוד. אחת מהחברות, אוֹרְמָת טכנולוגיות, מפעילה תחנת כוח גאותרמית באָמאטיטלאן (ספ'), שבמחוז גואטמלה, המספקת חשמל לכפרים הסמוכים. בספטמבר 2018 הודיע אסיקלו ויאדרס, שר הכלכלה של גואטמלה, על כוונתו לחתום על הסכם כלכלי חלקי עם ישראל בו יוסרו מכסים על סחורות מסוימות בין המדינות. כך הודיע סגנו, חוסה רודולפו דוהרטי, שביקר באופן אישי בישראל במסגרת סבב ביקוריו ביבשת אסיה. חתימת ההסכם, תהווה שלב ביניים במשא ומתן על חתימת הסכם סחר חופשי. שיתוף הפעולה הצבאי בין שתי המדינות החל ב-1971 והגיע לשיאו ב-1977. בשנת 1975 נמסרו 11 מטוסי ערבה לגואטמלה על ידי ישראל, וזאת בנוסף לציוד ביטחוני מסוגים שונים, כגון נשק קל וכלי תחבורה צבאיים, שנמסרו גם בהמשך. בשנת 1977, הוסכם על מכירת 10 מטוסי ערבה נוספים לגואטמלה, אשר נמסרו במהלך אותה שנה וב-1978. בנובמבר 2013 הוחלט על ידי ממשלת גואטמלה, לחדש את חימושה של המשטרה הלאומית המקומית, על ידי רכישת כלי נשק מתעשיות נשק לישראל, ושתי חברות נוספות מאיטליה ומאוסטריה. באפריל 2014 דווח על כך, שהתקיימו מגעים בין חיל האוויר של גואטמלה לבין התעשייה האווירית לישראל לצורך שדרוג אפשרי של מטוסי הערבה ומטוסים נוספים, המצויים ברשות גואטמלה. יהדות גואטמלה מדיה וקבצים בנושא יחסי גואטמלה–ישראל בוויקישיתוף שגרירות ישראל בגואטמלה: האתר הרשמי (בספרדית), עמוד הפייסבוק הרשמי (בספרדית ובאנגלית) מידע על שגרירות גואטמלה בישראל: באתר Embassyfinder.com, באתר Embassypages.com ירח טל, מתים על "הגליל", כותרת ראשית, 13 ביולי 1983 נשיא גואטמלה, ג'ימי מוראלס, מודיע על העברת את השגרירות בישראל מתל אביב לירושלים (Guatemalan president Jimmy Morales announces move of Israeli embassy from Tel Aviv to Jerusalem). שי ניר, ‏גואטמלה הפכה לאחת מהתומכות הקבועות של ישראל באו"ם. למה?, באתר דבר העובדים בארץ ישראל, 1 בינואר 2018 איתמר אייכנר, 27 רחובות בגואטמלה נקראים על שם ירושלים: "אוהדי ישראל בצורה מדהימה", באתר ynet, 13 באוקטובר 2021 ניתאי שנאן, מה רב המרחק מגואטמאלה לישראל, באתר הארץ, 14 בפברואר 2022 מקור: אלמוג אמר, נשיא המדינה קיבל כתבי האמנה של שגרירים מרחבי העולם, באתר חדשות מבזק לייב, 11 בנובמבר 2020. חיה רגב, אביגיל אורן, ועדת אונסקו"פ (ועדת החקירה של האו"ם), באתר הספרייה הווירטואלית של מטח הילה זהבי ואביהו אגוזי, מן הארכיון – חשיפה ראשונה לקריקטוריסט יוסף רוס, אתר האינטרנט של המוזיאון הישראלי לקריקטורה ולקומיקס United Nations General Assembly Resolution 181, November 29, 1947, פרויקט אוואלון של בית הספר למשפטים באוניברסיטת ייל (באנגלית) אסתר שניאורסון גרי, גרנדוס – שחקן חיזוק, באתר News1,‏ 11 בנובמבר 2015 גרסיה-גרנדוס ח'ורח'ה, (תרגום לעברית: עבאדי יצחק אברהם), כך נולדה מדינת ישראל: הדרמה כפי שראיתיה במו עיני, הוצאת אחיאסף, ירושלים, ה'תש"ט 1948 רחוב חורחה גארסיה גראנאדוס, באתר עיריית ירושלים ביקור שר החוץ של גואטמלה בישראל, באתר משרד החוץ הישראלי, 23 בנובמבר 2000 רחוב גרנדוס גיאורג גרסיה, באתר עיריית נתניה Israel's Historically Warm Relationship with Guatemala is Bearing New Fruit, Tablet Magazine, ‏2012-02-21 דוד קרויאנקר, שכונות ירושלים - טלביה, קטמון והמושבה היוונית, 75. וילה חנא סלאמה (לשעבר), עמוד 156, מכון ירושלים לחקר ישראל; כתר הוצאה לאור, 2002. ISBN 9650710620, 9789650710620 רחוב גואטמלה, באתר עיריית ירושלים Al Argueta, Spotlight Guatemala City & Antigua, 5th edition, October 2015, Chapter: Guatemala City, Sub-chapter: Recreation, Moon Travel Guides, ISBN 9781631211317, Digital: ISBN 9781631211324 "Jewish Cowboy". Haaretz (באנגלית). נבדק ב-2022-08-02. "Guatemala Supports Israel", באתר Youtube,‏ 29 בספטמבר 2010 Itamar Eichner, Guatemala honors Israel, ynetNews, 11.04.2009 דברי ראש הממשלה ונשיא גואטמלה, באתר משרד ראש הממשלה של ישראל, 9 בדצמבר 2012 Reaffirming historical ties between Israel and Guatemala, Middle East Monitor, ‏2014-01-23 (באנגלית בריטית) Israel thanks Guatemala for pivotal role in creation of the Jewish state, Jewish Telegraphic Agency, ‏2016-11-30 (באנגלית אמריקאית) ארז לין, "גואטמלה תומכת בהצהרת הנשיא טראמפ", באתר nrg‏, 10 בדצמבר 2017 Глава МИД Гватемалы поддержала признание США Иерусалима столицей Израиля, NEWSru.co.il (ברוסית) Guatemala ha sido parte de la historia de Israel, dice canciller, al apoyar postura de Trump (ב־) איתמר אייכנר, שגרירות גואטמלה בי-ם נחנכה: "אהבה בין אחים", באתר ynet, 16 במאי 2018 טל שלו‏, אחרי ארה"ב: גואטמלה הודיעה שתעביר את השגרירות לירושלים, באתר וואלה, 25 בדצמבר 2017 עמית ולדמן, ‏האסון בגואטמלה: סיוע ישראלי בדרך, באתר ‏מאקו‏, 6 ביוני 2018 איתמר אייכנר, אכזבה בגואטמלה: הסיוע הישראלי לנפגעי הר הגעש לא הגיע, באתר ynet, 11 בדצמבר 2019 בגלל היועמ"ש: העברת חיסונים למדינות זרות הוקפאה, באתר בחזית מדיה, ‏2021-02-25 גואטמלה מהדקת את קשרי הסחר עם ישראל, באתר Port2Port,‏ 5 ביולי 2005 Amatitlan, Ormat website Гватемала намерена до конца года подписать экономическое соглашение с Израилем, NEWSru.co.il (ברוסית) Taubman, Philip; Times, Special To the New York (1983-07-21). "ISRAEL SAID TO AID LATIN AIMS OF U.S." The New York Times (באנגלית אמריקאית). ISSN 0362-4331. נבדק ב-2022-08-02. Benjamin Beit Hallahmi, The Israeli Connection: Whom Israel Arms and Why, 4. The Friendly Hemisphere; Guatemala, page: 80, I.B. Tauris & Co Ltd, London, 1988, ISBN 1-85043-069-1 Bishara Bahbah, Israel and Latin America: The Military Connection, Central American Experience, page: 147, The MacMillan Press Ltd., England, 1986, ISBN 978-1-349-09195-9, E-book: ISBN 978-1-349-09193-5 EFE Agency, Guatemala to invest $12.6 mn on new weapons for police, Fox News Latino, 07.11.2013 עמי רוחקס דומבה,גוואטמלה רוצה לשדרג את הערבה, באתר IsraelDefense,‏ 25 באפריל 2014 Guatemala busca la solucion a la renovacion du su fuerza en Israel, Defensa.com, Edicion America Latina, Edicion Espana, 15.04.2014